
ETTEKIRJUTUS NR 103

Tallinn						              	  		05.2023 nr 31-3/23-11


1. ETTEKIRJUTUSE ADRESSAAT 
Eesti Vabaduspartei-Põllumeeste Kogu (registrikood 80051862)
info@vabaduspartei.ee

2. ETTEKIRJUTUSE  TEGEMISE ÕIGUSLIKUD ALUSED JA ETTEKIRJUTUSE TEGEMIST TINGINUD ASJAOLUD
2.1. Vastavalt erakonnaseaduse (EKS) § 121 lõikele 4 ja lõikele 8 esitab erakond Erakondade Rahastamise Järelevalve Komisjonile (edaspidi ka komisjon) oma tulude ja kulude kohta kvartaliaruande komisjoni nõutud vormis, st komisjoni infosüsteemis, kvartalile järgneva kuu 10. kuupäevaks. EKS § 121 lõike 12 kohaselt esitab erakond samaks kuupäevaks komisjonile oma kvartalibilansi ja raamatupidamisliku aruande tasumata ostuarvete kohta.
2.2. Erakonnal Eesti Vabaduspartei-Põllumeeste Kogu (edaspidi  erakond) on käesolevaks ajaks komisjonile esitamata: 
2.2.1.	perioodi 01.01.2021 – 31.03.2023. a.  kõik  tulude ja kulude aruanded, bilansid ja  ostuvõlgnevuste aruanded. 
2.3. Komisjon otsustas oma 20.04.2023 koosolekul teha erakonnale Eesti Vabaduspartei-Põllumeeste Kogu ettekirjutuse tähtajaks esitamata aruannete esitamiseks.

1. 
3. ERAKONDADE RAHASTAMISE JÄRELEVALVE KOMISJONI ETTEKIRJUTUS 
Eeltoodust tulenevalt teeb komisjon Eesti Vabaduspartei-Põllumeeste Kogule EKS § 121 lg 4 ja lg 8 ning  EKS § 1211 lg 1 p 1 ja lg 2 p 1 alusel järgneva ettekirjutuse:

3.1	esitada komisjonile perioodi 01.01.2021 – 31.03.2023 kõikide kvartalite tulude ja kulude  aruanded;
3.2.	esitada komisjonile 2023. a. I kvartali bilanss, tulude-kulude aruanne  ja   ostuvõlgnevuste aruanne; 
3.3.	informeerida komisjoni punktis 3.1 ja 3.2 nimetatud kohustuste täitmise kohta e-posti    aadressil erjk@riigikogu.ee.

3. ETTEKIRJUTUSE TÄITMISE TÄHTAEG
Ettekirjutuse täitmise tähtaeg on hiljemalt 26.05.2023. a. 
4. VAIDLUSTAMINE
Ettekirjutusega mittenõustumisel on isikul õigus 30 päeva jooksul ettekirjutuse saamise päevast arvates esitada kaebus Tallinna Halduskohtule halduskohtumenetluse seadustikus ettenähtud korras.
5. SUNNIRAHA HOIATUS
Ettekirjutuse tähtajaks täitmatajätmise korral määrab komisjon adressaadile EKS § 1212 lg 1 alusel sunniraha 1500 eurot. 

Lugupidamisega

(allkirjastatud digitaalselt)

Liisa Oviir
komisjoni esimees

